Πέτρος Καραβίτης

Ο Πέτρος Καραβίτης (11 Μαρτίου 1952) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν κυρίως ως μέσος (αν και κατά καιρούς είχε χρησιμοποιηθεί και ως αμυντικός).

 Καριέρα 
 Σε συλλογικό επίπεδο 
Ξεκίνησε το ποδόσφαιρο από τον Α.Ο. Χαϊδαρίου και το 1968 βρέθηκε στις ακαδημίες του Ολυμπιακού έναντι 30.000 δραχμών. Προωθήθηκε στην πρώτη ομάδα την περίοδο 1971-72 από τον τότε προπονητή του συλλόγου Λάκη Πετρόπουλο. Τον Δεκέμβριο του 1980 μεταγράφηκε στην ΑΕΚ,εφ. Αθλητική Ηχώ, 18/12/1980, σελ. 1, 2, 6 με τη φανέλα της οποίας αγωνίστηκε το υπόλοιπο της σεζόν 1980-81 και τη σεζόν 1981-82, συνολικά 1,5 χρόνο. Με τη φανέλα της ΑΕΚ έκανε ντεμπούτο στον αγώνα ΑΕΚ - Δόξα Δράμας στις 21/12/1980, περνώντας ως αλλαγή του Θώδη (48'),εφ. Αθλητική Φωνή, 22/12/1980, σελ. 1, 5"Π. Καραβίτης: Ξεκινάω μια νέα καρριέρα", εφ. Αθλητική Ηχώ, 25/12/1980, σελ. 3 ενώ συνολικά κατέγραψε 35 συμμετοχές και 6 τέρματα (8 συμμετοχές τη σεζόν 1980-81 και 27 συμμετοχές με 6 τέρματα τη σεζόν 1981-82). Κατόπιν αγωνίστηκε για δύο χρόνια στην Β΄ Εθνική με τη φανέλα της Προοδευτικής, όπου και ολοκλήρωσε την επαγγελματική ποδοσφαιρική του καριέρα. Τις σεζόν 1984-85 και 1985-86 αγωνίσθηκε στο τοπικό πρωτάθλημα Ε.Π.Σ. Αθηνών με τα χρώματα του Α.Ο. Χαϊδαρίου, προσφέροντας παράλληλα και τις υπηρεσίες του σαν τεχνικός και το 1986 αποσύρθηκε επίσημα σαν ποδοσφαιριστής αγωνιζόμενος με τη φανέλα της ομάδας που ξεκίνησε."Ο Πέτρος Καραβίτης «κρεμάει» τα παπούτσια του στο τέλος της περιόδου", εφ. Φως των Σπορ, 03/05/1986, σελ. 4

 Στην εθνική ομάδα 
Υπήρξε 10 συνολικά φορές διεθνής με την εθνική Ελλάδας, σημειώνοντας τρία γκολ, την περίοδο 1975-79. Το ντεμπούτο του πραγματοποιήθηκε στις 30 Δεκεμβρίου 1975,O Πέτρος Καραβίτης στο epo.gr στον εκτός έδρας φιλικό αγώνα (διεξήχθη στη Φλωρεντία) με την Ιταλία, όταν υπό τις οδηγίες του Αλκέτα Παναγούλια ξεκίνησε ως βασικός.Ιταλία - Ελλάδα 30.12.1975, epo.gr Υπήρξε επίσης μέλος της εθνικής Ελπίδων, η οποία το 1971 κατέκτησε το 4ο Βαλκανικό Κύπελλο.

 Τίτλοι 
 Πρωταθλήματα Ελλάδας: 1973, 1974, 1975 και 1980
 Κύπελλα Ελλάδας: 1971, 1973 και 1975
 Πρωτάθλημα Αθηνών: 1986

 Παραπομπές 

 Πηγές 

 Το προφίλ του Πέτρου Καραβίτη στο transfermarkt
 Ο Πέτρος Καραβίτης στο soccerway
 Η Ιστορία του Ολυμπιακού , Έκδοση Γ.Χ. Αλεξανδρής, Αθήνα 1996.
 Θρύλος πορεία μέσα στο χρόνο, Έκδοση Ηλιότροπο, Αθήνα 1997 ISBN 569-584-365-2.
 Χρυσός Θρύλος Έκδοση Art Press,Εκδοτική Α.Ε., Αθήνα 1997.
 Ολυμπιακός ένα αρχείο μια ιστορία Β. Καρδάσης, Μίλητος 1997.
 Εθνική Ελλάδος πορεία μέσα στο χρόνο, Εκδόσεις Παπαζήση, ISBN 960-02-1082-9.
 80 χρόνια 80 μορφές , Βασιλης Καρδάσης, Ελληνικά γράμματα, ISBN 960-442-021-6.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Προοδευτικής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)